Visit Site
Recommended byColombia
‘మా పోరాటం ఓ స్థాయికి చేరింది. ఇప్పుడిక రాజీపడే ప్రశ్నేలేదు. నేను ఒంటరిగా పోరాడుతున్నా. దీన్ని ఇప్పుడు మధ్యలోనే వదిలేస్తే మొత్తం మహిళా సమాజానికే ఓటమిలా పరిణమిస్తుంది. నేను అలా ఎందుకు చేస్తా? నా వద్ద అన్ని సాక్ష్యాధారాలు ఉన్నాయి’ అని హసీన్ చెప్పింది.
షమి తనకు ప్రాణ హాని ఉందని హసీన్ ఆరోపించింది. పోలీసుల రక్షణ కోరడాన్ని ఆమె సమర్థించుుంది. ‘షమి ఇవాళ ఉదయం కూడా ఫోన్‌ చేశాడు. నీకు సిగ్గుగా లేదా? నన్ను ఇరికించావు అని బెదిరించాడు. కూతుళ్లు, తన భవిష్యత్ దృష్ట్యా ఆరోపణలన్నింటినీ వెనక్కి తీసుకోవాలని కోరాడు’ అని హసీన్ చెప్పుకొచ్చింది.
తన భర్తకు ఇతర మహిళలతో సంబంధాలున్నాయని, తనను చంపేందుకు ప్రయత్నించాడని, మ్యాచ్‌ ఫిక్సింగ్‌కు పాల్పడ్డాడని షమీ భార్య హసీన్‌ జహాన్‌ ఆరోపణలు చేసిన సంగతి తెలిసిందే. దీనిపై కేసు నమోదు చేసుకున్న కోల్‌కతా పోలీసులు విచారణ చేపట్టారు.
షమీ, హసీన్ జహాన్
మరోవైపు.. మ్యాచ్‌ ఫిక్సింగ్‌ ఆరోపణలపై బీసీసీఐ అవినీతి నిరోధక విభాగం షమీకి క్లీన్ చిట్ ఇచ్చింది. బీసీసీఐ అతడిని బి గ్రేడ్‌లో చేరుస్తూ కాంట్రాక్టు కూడా ప్రకటించింది. దీంతో అతడి క్రికెట్ కెరీర్‌కు ఎలాంటి ఢోకా లేదని స్పష్టమైంది. అందుకుతగ్గట్టే షమీ కూడా.. అత్యంత కఠిన పరిస్థితులు ఎదుర్కొంటున్న తన ప్రాక్టీస్‌కు ఏమాత్రం విరామం ప్రకటించకపోవడం గమనార్హం. అభిమానులు కూడా అతడికి అండగా నిలుస్తున్నారు. ‘నీకు మేము అండగా ఉంటాం. నువ్వు జట్టులోకి తప్పక తిరిగి వస్తావు’ అంటూ కామెంట్లు పెడుతున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.